alexandrainst/scandi-wiki huggingface dataset:
Pulverkaffi

Pulverkaffi, eller snøggkaffi, er kaffi som er laga ved å løyse opp kaffipulver i kokande vatn. Pulveret er laga på fabrikkar ved at ferdiglaga kaffi vert turka inn til pulver, anten ved å fryseturka kaffien, det vil seie å fryse kaffien under særs låg tempertaur og deretter å fjerne vatnet (isen) ved hjelp av sublimasjon i vakuum, eller ved å sprayturke kaffien, det vil seie å spreie den flytande kaffien ut i eit kammer gjennom dyser under høgt trykk og turka alle dei ørsmå dropane til pulver ved hjelp av varm luft. Slikt kaffipulver held seg betre under lagring enn malne kaffibøner.

Pulverkaffien vart oppfunnen i 1901, men vart ikkje kjend og teke ålment i bruk før føretaket Nestlé lanserte sin pulverkaffi i 1938.

Bakgrunnsstoff

Kaffi
Tørka mat
Skipingar i 1901
Jacobs Douwe Egberts Norge

Jacobs Douwe Egberts Norge (JDE) er frå 2015 namnet på det tidlegare Kaffehuset Friele og House of Coffee i Bergen etter at dette selskapet vart seld av dei lokale eigarane. Firmaet har lange tradisjonar i Bergen, og har arbeidd seg opp til å verte ein viktig fabrikant og grossist av kaffi på den norske marknaden, med eit moderne kaffibrenneri på Midtun i Fana i Bergen.

Kaffehuset Friele har sine røter attende til 1799, då skipskaptein Herman Friele gjekk i land i Bergen for å satse på handelsverksemd. I røynda var det kona hans som var den drivande krafta i ein butikk som vart etablert i sentrum av Bergen. Frå å importere ulike varer som vart selde i denne butikken, utvikla verksemda seg gjennom fleire generasjonar av den same familien til å verte ein leiande importør av råkaffi og drivar av eit kaffebrenneri som fram til midt på 1980-talet selde kaffi som ein velkjend merkevare framfor alt på Vestlandet og i Nord-Noreg, seinare over heile landet.

Sjå òg
Jacobs Douwe Egberts

Bakgrunnsstoff
Offisiell nettstad

Norske næringsmiddelføretak
Kaffi
Salomobassenga

Salomobassenga (arabisk بركة السلطان سليمان القانوني, Birkat as-Sultan Suleiman al-Kanuni; hebraisk skrift בריכות שלמה, Breichot Shlomo) ligg sør på det sentrale Vestbreidda, like sør for den palestinske landsbyen al-Khader og kring 5 km sørvest for Betlehem.

Skildring

Bassenga består av tre opne cisterner, kvar rettlinja basseng med eit 6 meter fall til det neste. Dei får vatn frå ei undergrunnskjelde. Kvart basseng er over 100 meter langt, 65 meter breie og 10 meter djupe og har ein samla vasskapasitet på 200 millionar liter. Bassenga har derfor spelt ei viktig rolle for vassforsyninga i området i mange hundreår. 

Bassenga har blitt knytt til den velståande tida til kong Salomo (950 fvt.) som nemnt i Predikernes bok. Kong Salomo, som nemnt i Bibelen, laga desse bassenga for konene sine, som han visstnok hadde tusen av, så dei kunne bade der. 
  
Desse bassenga var ein del av vassforsyninga til Jerusalem i oldtida. Dei vart reparerte av Pontius Pilatus. Herodes den store (30 fvt.) fekk ført vatn frå bassenga via akvedukter til Herodion og truleg òg til Jerusalem. Under tyrkarane vart vatn frå desse bassenga ført til Jerusalem i fire tommar tjukke røyr lagt i 1902. Under det andre bassenget er ein pumpestasjon som førte vatnet til gamlebyen i Jerusalem. Desse røyra erstatta dei to eldgamle akveduktane. Det er ingen tvil om at dei både romarane og sarasenarane brukte dei og det er mogeleg at romarane forstørra reservoara eller restaurerte dei. I dag vert vatnet berre brukt av innbyggjarane som bur like ved.

Kjelder
Denne artikkelen bygger på «Solomon's Pools» frå ,  den 17. september 2015. 
 oppgav desse kjeldene: 
 Bromiley Geoffrey W (1995). The International Standard Bibelen Encyclopedia: E-J Wm. B. Eerdmans Publishing, ISBN 0-8028-3782-4
 
 Flavius, Josefus Antiquities
 Murphy-O'Connor, Jerome (2008) The Holy Land: An Oxford Archaeological Guide from Earliest Times to 1700 Oxford University Press US, ISBN 0-19-923666-6
Sawsan and Qustandi Shomali. A Guide to Betlehem and its Surroundings. Flamm Druck, Wagener GMBH, Waldbrol
 

Al-Khader
Akveduktar
Betlehem
Karavanseraiar i Palestina
Vassreservoar i Vestbreidda
Romerske akveduktar
Romerske cisterner
Salomo
Turistmål i Dei palestinske territoria
Birket Israel

Birket Israel (tyder Israelbasseng) òg Birket Israil eller Birket Isra'in, forkorta frå Birket Asbât Beni Israìl (tyder] Bassenget til stamma av Israels barn) var ei offentleg cisterne som låg i nordausthjørnet av Tempelhøgda i Jerusalem. Ein trur det vart bygd av roarane som eit vassreservoar, og for å verne nordmuren av Tempelhøgda. Innfødde arabarar har kalla bassenget med dette namnet sidan minst 1857.

På midten av 1800-talet var det ikkje lenger i bruk som reservoar, og var delvis fylt opp av søppel og nytta som grønsakshage. I 1934 vart det fylt att og vert i dag kalla el-Ghazali-plassen. I dag vert plassen nytta til butikkar, parkeringsplass og til omlasting av søppel.

Historie
 
I følgje muslim tradisjon, vart reservoaret bygd av Esekiel eller Hiskia, konge av Juda. Somme arkeologar har avdekt at cisterna truleg vart bygd under Herodes-tida for å utbetre vassforsyninga i Jerusalem. Andre estimat meiner at det vart bygd seinare, kring 130 evt., mellom anna fordi Josefus truleg ville ha nemnt eit så stort reservoar i skildringane si frå den tida.

Det var det største reservoaret i Jerusalem, og var 109,7 meter langt og 38,4 meter breitt, med ei største djupne på 26 meter. Cisterna hadde ein samla kapasitet på 120 000 kubikkmeter.

Kjelder
Denne artikkelen bygger på «Birket Israel» frå ,  den 17. september 2015.  
 

Finkelstein, Louis; Horbury, William; Davies, William David; Sturdy, John. The Cambridge Historie of jødedom, Cambridge University Press, 1999. ISBN 0-521-24377-7
Hackett, Horatio Balch (1857). Illustrations of Scripture: Suggested by a Tour Through the Holy Land, Heath & Graves, 1857.
Hanauer, J.E. Folk-lore of the Holy Land, BiblioBazaar, 2008. ISBN 0-554-29711-6  
Kopp, Clemens [1962](1963). The Holy Places of the Gospels. Freiburg: Herder, Edinburgh and London: Nelson. Originally publisert i 1962 as Die Heiligen Statten der Evangelien (i German).
Safdie, Moshe; Barton, Rudy & Shetrit, Uri. The Harvard Jerusalem Studio, MIT Press, 1986. ISBN 0-262-19247-0
Paton, Lewis Bayles. Jerusalem in Bibelen Times, Ayer Publishing, 1977. ISBN 0-405-10277-1
Wallace, Edwin Sherman. Jerusalem the Holy, Ayer Publishing, 1977. ISBN 0-405-10298-4  

Vassreservoar i Jerusalem
Tempelhøgda
Hiskiabassenget

Hiskiabassenget (hebraisk skrift בריכת חזקיהו, Breichat Hezkiyahu) ligg i Det kristne kvarteret i Gamlebyen i Jerusalem og var ein gong eit reservoar som var ein del av vassystemet i byen. Bassenget er i dag tørrlagt og omgjeve av bygningar på alle sider. Josefus Flavius kalla bassenget Amygdalon, som tyder ‘mandeltre’.  

Bassenget er trudd å vere det same som er nemnt i bibelverset 2. Kong 18,17, og ein trur at dette er det øvre bassenget der kong Hiskia møtte sendeboda frå kongen av Assyria.  Seinare fekk det vatn frå Mamillabassenget, eit av tre vassreservoar som vart bygd av Herodes den store i det første hundreåret fvt.av ein undergrunnspassasje som framleis delvis eksisterer.

Bassenget vert òg kalla Søylebassenget eller Patriarkbadet (på arabisk: Birkat Hammam el-Batrak بركة حمّام البطرك).

Kjelder
Denne artikkelen bygger på «Hiskia's Pool» frå ,  den 17. september 2015. 
 oppgav desse kjeldene:

Bakgrunnsstoff

Vassreservoar i Jerusalem
Herodes den store
Mamillabassenget

Mamillabassenget er eit av fleire vassreservoar som i oldtida gav vatn til innbyggjarane i Gamlebyen i Jerusalem. Det ligg utafor murane til Gamlebyen, kring 700 meter nordvest for Jaffaporten i sentrum av Mamilla gravplass. Med ein kapasitet på 30 000 kubikkmeter er det knytt via ein undergrunnskanal til Hiskiabassenget i Det kristne kvarteret i Gamlebyen. Det er mogeleg at det har fått vatn via ein akvedukt frå Salomobassenga.

Kjelder
Denne artikkelen bygger på «Mamilla Pond» frå ,  den 17. september 2015. 
 oppgav desse kjeldene: 
 Jerusalem's water supply: from the 16th Century BC to the present, by Zvi Abells, Asher Arbit, 1993, s. 25
 

Vassreservoar i Jerusalem
Herodes den store
Geografi i Jerusalem
Betesdadammen

Betesdadammen er eit basseng i Det muslimske kvarteret i Jerusalem, på veg opp Beth Zetadalen.  Det femte kapittelet i Evangeliet etter Johannes skildrar eit slikt basseng i Jerusalem, nær Fåreporten, omgjeve av fem tildekte kolonnadar. Fram til 1800-talet vart det ingen bevis utanom Evangeliet etter Johannes, at det fanst eit slikt basseng. Derfor har forskarar hevda at evangeliet vart skrive seinare, kanskje av nokon som ikkje hadde førstehandskunnskap om Jerusalem, og at bassenget var meir metaforisk, enn historisk.
På 1800-talet fann arkeologar restane av eit basseng som passa med skildringa i Evangeliet etter Johannes.

Kjelder 
Denne artikkelen bygger på «Pool of Bethesda» frå ,  den 17. september 2015.

Bakgrunnsstoff

 Bilete av Betesda

Historia til Jerusalem
Vassreservoar i Jerusalem
Stader frå antikken i Jerusalem
Stader i Det nye testamentet
Siloamdammen

Siloamdammen (hebraisk skrift בריכת השילוח, Breikhat Hashiloah) er eit utskore basseng på sørsida av Davidsbyen, den opphavlege plasseringa til Jerusalem, utfor bymurane i Gamlebyen i søraust. Dammen får vatn frå Gihonkjelda, og vert ført dit av to akveduktar.

Siloamdammen er nemnt fleire gonger i Bibelen. Jesaja 8,6 nemner vatnet i dammen, medan Jesaja 22,9 referer til bygginga av Hiskiatunnelen.

I Evangeliet etter Johannes er dammen nemnt som staden der Jesus sende «ein medfødd blind mann» for å gje han attende synet.

Kjelder

Denne artikkelen bygger på «Pool of Siloam» frå ,  den 17. september 2015. 
 oppgav desse kjeldene:

Bakgrunnsstoff
 Bilete og tekst av Siloam-inskripsjonen

Stader i det nye testamentet
Stader i Bibelen
Siloam
Stader frå antikken i Jerusalem
Davidsbyen
Vassreservoar i Jerusalem
Johan Salomon

Johan Salomon () er ein norsk sjakkspelar, Stormeister i sjakk og Noregsmeister i sjakk for 2016.

Internasjonal Meister i sjakk 
Johan Salomon vart IM etter sterke resultat i tre internasjonale turneringar. I Ungdoms-VM i sjakk i desember 2013 i Al Ain tok han 6,5 poeng på 10 rundar i U-16-klassa. I Tradewise Gibraltar Chess Open i januar-februar 2014 tok han 6 poeng på 10 rundar, og i same turnering i januar-februar 2015 tok han 6,5 poeng på 10 rundar. Han var eit heilt poeng over IM-kravet i den siste turneringa. Han hadde dermed oppfylt kravet om IM-resultat i turneringar med til saman minst 27 parti. Rating-kravet, kravet til eigen rating over 2400 oppfylte han også med 2401 pr. 1. mars 2015. Han vart deretter utnemnd til IM av Verdssjakkforbundet på FIDE-møtet i Chengdu, Kina 26-29. april 2015.

Noregsmeister i sjakk for 2016 
Johan Salomon vann Noregsmeisterskapen i sjakk i Tromsø i juli 2016, med 6,5 poeng på 9 rundar. Sigeren var med minst mogleg margin, stormeister Kjetil A. Lie fekk også 6,5 poeng, men kvalitetspoenga, berekna etter kor mange poeng motstandarane til dei to fekk, viste lik førstekvalitet, og berre eit halvt poeng forskjell på andrekvaliteten. Johan Salomon hadde ein dårleg start på turneringa, med berre 1,5 poeng på dei 3 første rundane, og tap også i femte runde. Men fire strake sigrar i dei fire siste rundane gav han altså NM-tittel og kongepokal.

Stormeister sjakk i 2017 
Johan Salomon tok eit stormeisternapp ved vinne den opne sjakkturneringa i Sitges, Barcelona i juli 2015, med 7,5 poeng på 9 rundar, eit halvt poeng over stormeisterkravet.. Han tok deretter eit nytt stormeisternapp ved delt førsteplass i stormeistergruppa i invitasjonsturneringa Manhem Schackvecka i Mölnlycke, Göteborg, Sverige med 6,5 poeng på 9 rundar. Det tredje stormeisternappet kom i Dubai i april 2017, med 6 poeng på 9 rundar. Prestasjonen denne turneringa gjorde også at han kom seg over kravet om eigen rating på 2500. Johan Salomon vart dermed den 14. norske stormeisteren i sjakk. Den offisielle utnemninga frå verdssjakkforbundet FIDE kom 9. august 2017.

Fotnotar

Bakgrunnsstoff 
 Johan Salomon si spelarside hos FIDE
 Johan Salomon sine parti hos NorBase
 Johan Salomon sine sjakkparti hos Chessgames.com

Norske sjakkspelarar
Stormeistrar i sjakk
Kongepokalvinnarar
Sjakkolympiadedeltakarar
Kristian Stuvik Holm

Kristian Stuvik Holm () er ein norsk sjakkspelar, noregsmeister i sjakk 2021, og Internasjonal Meister i sjakk (IM).

Internasjonal Meister i sjakk 
Kristian Stuvik Holm vart IM etter sterke resultat i tre internasjonale turneringar i Kecskemet i Ungarn. I desember 2012 - januar 2013 tok han 7,5 poeng på 10 rundar, i september 2014 tok han 8 poeng på 10 rundar, og februar 2015 tok han 7,5 poeng på 10 rundar. Han hadde dermed oppfylt kravet om IM-resultat i turneringar med til saman minst 27 parti. Rating-kravet, kravet til eigen rating over 2400 oppfylte han også med 2414 pr. 1. mars 2015. Han vart deretter utnemnd til IM av Verdssjakkforbundet på FIDE-møtet i Chengdu, Kina 26-29. april 2015.

Noregsmeister i sjakk for 2021 
Kristian Stuvik Holm vart noregsmeister i sjakk for 2021 med 6,5 poeng på 9 rundar, 4 sigrar og 5 remisar. Dette var same poengsum som førehandsfavoritten Jon Ludvig Hammer. Holm fekk tittelen på betre kvalitetspoeng, altså at han hadde møtt relativt sterkare motstand. At Holm vann NM var ei overrasking, han var rangert som nr. 10 i turneringa.

Napp i stormeister-tittelen 
Prestasjonen i NM 2021 ga han også eit andre napp i stormeister-tittelen. Den første innteikninga kom med tredjeplassen han tok i NM 2019. Det tredje nødvendige stormeister-nappet kom i ei turnering i Spania i juli 2022, med 7 poeng på 10 rundar. For å bli stormeister i sjakk må Holm dessutan klare å få eigen Elo-rating over 2500. Etter det tredje stormeisternappet mangla det 20 ratingpoeng.

Bakgrunnsstoff 
 Kristian Stuvik Holm si spelarside hos FIDE
 Kristian Stuvik Holm sine parti hos NorBase
 Kristian Stuvik Holm sine sjakkparti hos Chessgames.com

Fotnotar 

Norske sjakkspelarar
Fødde i 1998
Internasjonale meistrar i sjakk
Noregsmeistrar i sjakk
Sjakkolympiadedeltakarar
Kjetil Stokke

Kjetil Stokke () er ein norsk sjakkspelar, Internasjonal Meister i sjakk (IM).

Internasjonal Meister i sjakk 
Kjetil Stokke vart IM etter sterke resultat i tre internasjonale turneringar. I Gausdal Classics i april 2007 tok han 5,5 poeng på 9 rundar. I Arctic Chess Challenge i Tromsø i august 2009 tok han også 5,5 poeng på 9 runder. Og i ei turnering i Barcelona i august 2012 tok han 7 poeng på 10 runder. Han hadde dermed oppfylt kravet om IM-resultat i turneringar med til saman minst 27 parti. Rating-kravet, kravet til eigen rating over 2400 hadde han oppfylt allereie pr. 1. juli 2010 med 2413. Han vart deretter utnemnd til IM av Verdssjakkforbundet på FIDE-møtet i Jerevan, Armenia 18-20. januar 2013.

Kjetil Stokke vart junior-noregsmeister i sjakk i 2003. Kjetil Stokke er medlem i Bergens Schakklub.

Kjelder 
 Øystein Brekke: Norske sjakktrekk. Norges Sjakkforbund 100 år 1914-2014, Norges Sjakkforbund 2014, ISBN 978-82-991916-2-3

Fotnotar

Bakgrunnsstoff 
 Kjetil Stokke si spelarside hos FIDE
 Kjetil Stokke sine parti hos NorBase
 Kjetil Stokke sine sjakkparti hos Chessgames.com

Norske sjakkspelarar
Internasjonale meistrar i sjakk
Junior-noregsmeistrar i sjakk
Tall Asur

Tall Asur (arabisk, hebraisk הר בעל חצור}} Baal-Hazor) er eit fjell og eit av dei høgaste punkta i Judeafjella på Vestbreidda, med ei høgd på 1 016 meter over havet. Det vert sagt å vere staden der Abraham vart synt landet og Lot valde å gå til Sodoma. Fjellet har to toppar og på den eine ligg ein israelsk militærbase.

Kjelder
Denne artikkelen bygger på «Tall Asur» frå ,  den 17. september 2015. 
 oppgav desse kjeldene:
 Tall Asur - Peakbagger.com. Henta 17. september 2015.

Stader i Bibelen
Fjell på Vestbreidda
Nabi Yunis

Nabi Yunis er det høgaste punktet i Dei palestinske territoria, med ei høgd på 1 030 meter over havet. Det ligg i byen Halhul i Hebron guvernement.

Kjelder
Denne artikkelen bygger på «Nabi Yunis» frå ,  den 17. september 2015.  
 

Fjell på Vestbreidda
Freistingsfjellet

Freistingsfjellet er sagt å vere fjellet i Judeaørkenen der Jesus var freista av djevelen (Matteus 4,8). Det eigentlege fjellet er ukjend og umogeleg å avgjere. Det vert likevel generelt rekna for å vere Quarantania, eit fjell som er 366 meter høgt, og ligg 11 km nordvest for Jeriko på Vestbreidda. 

På fjellet ligg det gresk-ortodokse Freistingsfjellet kloster eller «Qarantal». Oppom Qarantal, på toppen av klippa, står ein mur, som er ruinane etter ei hashemoneisk festning kalla Dok – Dagon.

I 1998 vart det bygde ein 1300 meter lang kabelvogn frå Tel Sultan i Jeriko til klosteret som ein turistattraksjon.

Kjelder 
Denne artikkelen bygger på «Mount of Temptation» frå ,  den 17. september 2015. 
 oppgav desse kjeldene:

Fjell på Vestbreidda
Stader i det nye testamentet
Sultandammen

Sultandammen (hebraisk skrift בריכת הסולטאן, Birket es-Sultan) er eit vassreservoar frå oldtida på vestsida av Sionfjellet. Det vart truleg danna i tida kring Herodes og somme meiner det er Slangebassenget som er nemnt i Josefus. Det fekk vatn tilført via ein akvedukt. Dei osmanske sultanane (som det er kalla opp etter) forstørra det, slik at det målte 67 m × 169 m × 12 m. Det var ein del av vassforsyninga til Jerusalem frå antikken til seint i osmansk tid. Under krosstoga vart det kalla Lacus Germani.

I dag er dammen tørrlagt om sommaren og vert nytta til konsertar og festivalar.

Kjelder
Denne artikkelen bygger på «Sultan's Pool» frå ,  den 17. september 2015. 
 oppgav desse kjeldene:

Bakgrunnsstoff

Vassreservoar i Jerusalem
Andreas Moen

Andreas Moen () er ein norsk sjakkspelar, Internasjonal Meister i sjakk (IM).

Internasjonal Meister i sjakk 
Andreas Moen vart IM etter sterke resultat i tre internasjonale sjakkturneringar. I ei turnering Barcelona i august 2008 tok han 7 poeng på 10 rundar. I ei turnering i Rethymno i Hellas i juli 2011 tok han 6 poeng på 9 runder. Og i Reykjavik Open i mars 2012 tok han det siste IM-nappet med 6 poeng på 9 parti. Han hadde dermed oppfylt kravet om IM-resultat i turneringar med til saman minst 27 parti. Rating-kravet, kravet til eigen rating over 2400 oppfylte han i løpet av ei turnering i april 2012, då han nådde opp i 2412. Han vart deretter utnemnd til IM av Verdssjakkforbundet på FIDE-kongressen i Istanbul, Tyrkia 27. august - 10. september 2012.

Bakgrunnsstoff 
 Andreas Moen si spelarside hos FIDE
 Andreas Moen sine parti hos NorBase
 Andeas Moen sine sjakkparti hos Chessgames.com

Fotnotar 

Norske sjakkspelarar
Fødde i 1983
Internasjonale meistrar i sjakk
Gerisim

Gerisim (samaritansk hebraisk  Ar-garízim, arabisk جبل جرزيم Jabal Jarizīm, tiberisk hebraisk הַר גְּרִזִּים Har Gərizzîm, standard hebraiske הַר גְּרִיזִּים Har Gərizzim) er eit av to fjell like i nærleiken av Nablus på Vestbreidda og dannar sørsida av dalen som Nablus ligg i. Nordsida vert danna av Ebal. Fjellet er eit av dei høgaste punkta på Vestbreidda og stig til 881 meter over havet. Fjellet er særleg bratt på nordsida og er dekt med tynn vegetasjon på topen. Lenger nedde er det ei kjelde med ferskvatn..

Det ligg ein samaritansk landsby (Kiryat Luza) og ei israelsk busetjing (Har Bracha) på fjellkammen.

Fjellet er heilag for samaritanarane, og dei reknar dette, i staden for Tempelhøgda i Jerusalem, som staden Javeh valde ut for eit heilag tempel. Fjellet er framleis eit senter i samaritansk religiø og over 90% av samaritanarane i verda, bur tett ved Gerizim, hovudsakleg i Kiryat Luza.

Kjelder

Denne artikkelen bygger på «Mount Gerizim» frå ,  den 17. september 2015. 
 oppgav desse kjeldene:

Bakgrunnsstoff
 Bilete av Gerisim

Samaritansk kultur og historie
Fjell i Bibelen
Fjell på Vestbreidda
Heilage fjell
Ebal

Ebal (arabisk جبل عيبال, Jabal ‘Aybāl; hebraisk skrift הר עיבל, Har ‘Eival) er eit av to fjell like ved byen Nablus på Vestbreidda og dannar nordsida av dalen som Nablus ligg i. På sørsida ligg fjellet Gerisim. Fjellet er eit av dei høgaste på Vestbreidda og stig til 940 meter over havet. Ebal består hovudsakleg av kalkstein. Fjellsidene ha fleire store holer som truleg har vore steinbrot, og ved foten av fjellet på nordsida ligg fleire graver.

Høgt oppe i fjellet, på vestsida, ligg ruinane av somme massive murar, kalla Al-Kal'ah, og aust for desse ligg andre ruinar som no vert kalla Kunaisah.

Kjelder
Denne artikkelen bygger på «Ebal» frå ,  den 17. september 2015.

Bakgrunnsstoff
Bilete av Ebal

Fjell i Bibelen
Fjell på Vestbreidda
Heilage fjell
Hazor

Hazor (hebraisk Ramat Hazor) er eit platå som markerer den geografiske grensa mellom Samaria i nord og Judea i sør. Toppen, som vert kalla Baal-hazor på hebraisk og Tell Asur på arabisk har ei høgd på 1 020 meter over havet.

På toppen låg eit heidensk tempel for Baal, som vart rekna som «herre over fjellet», og derfor namnet «Baal-hazor».

Kjelder
Denne artikkelen bygger på «Mount Hazor» frå ,  den 17. september 2015. 
 oppgav desse kjeldene:

Fjell på Vestbreidda
Fjell i Bibelen
Nachal Telem

Nachal Telem (hebraisk נחל תלם) er ein wadi som ligg på Vestbreidda. Ho spring ut vest i Judeafjella og renn vestover. Det offisielle israelske namnet er Nachal Natziv (נחל נציב), men dette namnet er ikkje i bruk i praksis. 

Wadien omfattar El Kof naturreservat (שמורת יער אל קוף) og Tor-Safa-grotta (מערת טור-צפא), som er den største grotta på vestsida av Judeafjella. 

El Kof naturreservat vart oppretta i 1927 under Det britiske mandatet og dekka opphavleg 1 000 mål. I 1966 vart det utvida med ytterlegare 900 mål av jordanske styresmakter.

Kjelder
Denne artikkelen bygger på «Nachal Telem» frå ,  den 17. september 2015.  
 

Elvar på Vestbreidda
Wadi Fa'rah

Wadi Fa'rah er ei elv nord på Vestbreidda som munnar ut i Jordanelva ved Jisr Damiya. Han ligg i eit kupert område av Vestbreidda og skjer seg austover gjennom den øvre Jordandalen nær Huladalen, og gjennom den palestinske landsbyen Wadi al-Far'a.

Arkeologi
Det er avdekt ein gammal flintfabrikk som ein del av tre stader frå Qaraoun-kulturen. Desse vart oppdaga og utgrave av [[Francis 
Turville-Petre]] mellom 1925 og 1926.

Kjelder

Denne artikkelen bygger på «Wadi Fa'rah» frå ,  den 17. september 2015. 
 oppgav desse kjeldene:

Elvar på Vestbreidda
Busetnader frå yngre steinalder
yngre steinalder
Levanten i antikken
Den fruktbare halvmånen
Stader frå yngre steinalder
Arkeologiske funn på Vestbreidda